Waarskuwing oor vloede in KrugerwildtuinDie foto van die Sabie Rivier is deur die gebruiker @NelspruitGossip op Twitter gelaai SANparke sê in ŉ verklaring dat die ingangshekke by die Crocodile Bridge en Giriyondo-grenspos gesluit is tot verdere kennisgewing weens vloedwater. Die pad tussen Letaba en Olifants is ontoeganklik terwyl mense gevra is om laagwaterbrûe en grondpaaie te vermy. Die Biyamiti-boskamp, Shimuwini-boskamp, Talamati-boskamp en Tshokwane-piekniekarea is ook gesluit. Die pad tussen Letaba en Phalaborwa en die pad tussen Skukuza en Malelane/Pretoriuskop is in vloed en gesluit. SANparke sê die Tinga private reservaat word tans ontruim met behulp van helikopters. Intussen word daar berig dat noodspanne onderweg is na Hoedspruit waar vloede voorkom. Hoedspruit is volgens berigte reeds van die buitewêreld afgesny nadat die Olifants- en Blyderiviere hulle walle oorstroom het.